கேள்வி: அக்கோரியசு பற்றி தகவல் சொல்.
பதில்: அக்கோரியசு ''(Acoreus)'' ஓர் எகிப்தியர்Lee Fratantuono, ''Madness Triumphant: A Reading of Lucan's Pharsalia'', Lexington Books, 2012, p. 409: "Acoreus, the linen-wearing Egyptian priest". அறிஞர். இவர் ஜூலியசு சீசருக்கு அறிவுரைஞராக விளங்கியவர். பண்டைய உரோமானிய எழுத்தாளரும் கவிஞருமாகிய உலுக்கானின் கூற்றுப்படி, சீசர் இவரிடம் பண்டைய எகிப்திய வரலாறு, நாட்காட்டி பற்றிப் பல கேள்விகளைக் கேட்டுள்ளார். ஆனால் அக்கோரியசு தனக்கு நைல் பேராற்றின் வெள்ளம் பற்றிய காரணமும் நீர் வரத்தின் வாயில்களைப் பற்றி மட்டுமே தெரியும் எனவும் அதுவும் கேள்வியறிவுதான் எனவும் கூறியுள்ளார். எனவே இவர் சீசருக்கு நைல் பற்றியும் வெள்ளம் வரும் பருவம், காரணம், நீர்வரத்து வாயில்களைப் பற்றியும் விவரித்துள்ளார். சீசர் அலெக்சாந்திரியா நகரத்து சோசிகெனெசு வழங்கிய சராசரி சூரிய ஆண்டைப் பற்றிய எகிப்திய அறிவைக்கொண்டு தனது நாட்காட்டியை வடிவமைத்துள்ளார்.